title: 2016 m. lapkričio 8 d. Tarybos sprendimas (ES) 2016/1981, kuriuo skiriamas Regionų komiteto Švedijos Karalystės pasiūlytas pakaitinis narys

text:
12.11.2016

               LT

               Europos Sąjungos oficialusis leidinys

               L 305/29

         TARYBOS SPRENDIMAS (ES) 2016/1981
   2016 m. lapkričio 8 d.
   kuriuo skiriamas Regionų komiteto Švedijos Karalystės pasiūlytas pakaitinis narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Švedijos Vyriausybės pasiūlymą,
   kadangi:

               (1)

               2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.2015 m. liepos 20 d. Tarybos sprendimu (ES) 2015/1203 (4) vietoj Kenth LÖVGREN pakaitine nare buvo paskirta Ingeborg WIKSTEN;

               (2)

               pasibaigus Ingeborg WIKSTEN kadencijai tapo laisva Regionų komiteto pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. Regionų komiteto pakaitiniu nariu skiriamas:

               —

               Mohamad HASSAN, Ledamot i kommunfullmäktige, Uppsala kommun.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. lapkričio 8 d.

            Tarybos vardu

            Pirmininkas

         P. KAŽIMÍR

      (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

      (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

      (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).

      (4)  2015 m. liepos 20 d. Tarybos sprendimas (ES) 2015/1203, kuriuo skiriami Regionų komiteto Švedijai atstovaujantys trys nariai ir Švedijai atstovaujantys šeši pakaitiniai nariai (OL L 195, 2015 7 23, p. 44).


title: 2004/680/EB: 2004 m. rugsėjo 24 d. Tarybos sprendimas, dėl konsultacijų su Gvinėja Bisau pagal AKR–EB partnerystės susitarimo 96 straipsnį užbaigimo

text:
8.10.2004

               LT

               Europos Sąjungos oficialusis leidinys

               L 311/27

      TARYBOS SPRENDIMAS

   2004 m. rugsėjo 24 d.
   dėl konsultacijų su Gvinėja Bisau pagal AKR–EB partnerystės susitarimo 96 straipsnį užbaigimo
   (2004/680/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimą („AKR–EB partnerystės susitarimas“) (1), pasirašytą 2000 m. birželio 23 d. Kotonu, ypač į jo 96 straipsnį,
   atsižvelgdama į Taryboje posėdžiavusių valstybių narių vyriausybių atstovų Vidaus susitarimą dėl priemonių, kurių būtina imtis, ir tvarkos, kurios būtina laikytis įgyvendinant AKR–EB partnerystės susitarimą (2), ypač į jo 3 straipsnį,
   atsižvelgdama į Komisijos pasiūlymą,
   kadangi:

               (1)

               Esminės AKR–EB partnerystės susitarimo 9 straipsnyje minimos nuostatos buvo pažeistos 2003 m. rugsėjo 14 d. įvykus kariniam perversmui, kurį Europos Sąjunga pasmerkė savo 2003 m. rugsėjo 18 d. pareiškime.

               (2)

               Pagal AKR–EB partnerystės susitarimo 96 straipsnį 2004 m. sausio 19 d. su AKR šalimis ir Gvinėja Bisau buvo vedamos konsultacijos, per kurias Gvinėjos Bisau valdžios atstovai prisiėmė konkrečius įsipareigojimus dėl Europos Sąjungos įvardytų problemų sprendimo būdų, kurie turėjo būti įvykdyti per trijų mėnesių trukmės intensyvaus dialogo laikotarpį.

               (3)

               Pasibaigus šiam laikotarpiui paaiškėjo, kad po minėtų įsipareigojimų buvo imtasi konkrečių priemonių, susijusių su esminėmis AKR–EB partnerystės susitarimo nuostatomis; tačiau kai kurios svarbios priemonės, tiesiogiai susijusios su valstybės finansų stiprinimu, dar nėra tinkamai įgyvendintos,

         NUSPRENDĖ:
   1 straipsnis
   Konsultacijos su Gvinėjos Bisau Respublika pagal AKR–EB partnerystės susitarimo 96 straipsnį yra užbaigtos.
   2 straipsnis
   Laiško projekte, kuris pateikiamas priede, nurodytos priemonės yra patvirtinamos kaip atitinkamos priemonės, kaip apibrėžta AKR–EB partnerystės susitarimo 96 straipsnio 2 dalies c punkte.
   3 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2005 m. spalio 11 d.

      Priimta Briuselyje, 2004 m. rugsėjo 24 d.

            Tarybos vardu

            Pirmininkas

         L. J. BRINKHORST

      (1)  OL L 317, 2000 12 15, p. 3.

      (2)  OL L 317, 2000 12 15, p. 376.

      PRIEDAS
      Gerbiamasis pone,
      Europos Sąjunga skiria didelį dėmesį AKR–EB partnerystės susitarimo 9 straipsnio nuostatoms. Pagrindiniai AKR–EB partnerystės susitarimo elementai – pagarba žmogaus teisėms, demokratiniams principams ir teisinė valstybė – yra mūsų santykių pagrindas.
      Laikydamasi šios minties, Europos Sąjunga 2003 m. rugsėjo 18 d. pareiškime ryžtingai pasmerkė karinį perversmą, įvykusį 2003 m. rugsėjo 14 d.
      Esant tokioms aplinkybėms, Europos Sąjungos Taryba 2003 m. gruodžio 19 d. nusprendė pakviesti Gvinėjos Bisau valdžios atstovus pradėti konsultacijas, kad būtų išsamiai išanalizuota situacija ir rasti būdai, kaip spręsti susidariusią padėtį.
      Šios konsultacijos įvyko Briuselyje 2004 m. sausio 19 d. Buvo iškelti keli ypatingai svarbūs klausimai, o pereinamojo laikotarpio vyriausybės Ministras Pirmininkas išdėstė Gvinėjos Bisau valdžios požiūrį į dabartinę situaciją ir jos analizę. Europos Sąjunga užfiksavo šiuos Ministro Pirmininko įsipareigojimus:

                  —

                  patvirtinti Gvinėjos Bisau Respublikos vyriausybės pereinamojo laikotarpio programą, ypač nuostatas, susijusias su jos planais dėl visuotinių rinkimų,

                  —

                  imtis priemonių gerinti valstybės finansų būklę,

                  —

                  patvirtinti tvarką, pagal kurią teismams grąžinamas nepriklausomumas, o karinių pajėgų kontrolė perduodama civiliams.

            Taip pat buvo susitarta, kad tris mėnesius Gvinėjoje Bisau bus vedamas intensyvus dialogas įvairiais klausimais, o pasibaigus šiam laikotarpiui bus įvertinta situacija.
      Gvinėjoje Bisau buvo vedamas minėtas dialogas. Jis buvo vedamas remiantis sąrašu priemonių, skirtų įgyvendinti prisiimtus įsipareigojimus.
      Gvinėjos Bisau valdžios institucijos ėmėsi svarbių priemonių. Ypač pažymėtini šie dalykai:

                  —

                  2004 m. kovo 28 ir 30 d. įvyko teisingi, laisvi ir sąžiningi visuotiniai rinkimai,

                  —

                  pasiekta pažangos grąžinant teismams nepriklausomumą paskyrus Generalinį prokurorą bei išrinkus Aukščiausiojo Teismo pirmininką,

                  —

                  patvirtinta neatidėliotinų veiksmų ekonominė programa,

                  —

                  atliekamas valstybės tarnautojų surašymas.

            Be jokios abejonės, šie veiksmai liudija apie šalies politinį ir socialinį stabilizavimąsi. Tačiau lieka kai kurių nerimą keliančių klausimų, ypač valstybės finansų stiprinimo srityje, pirmiausia dėl valstybės sąskaitybos vedimo, muitų surinkimo ir daugumos valstybės tarnautojų atlyginimų.
      Europos Sąjunga teikia ypatingą svarbą toliau išvardytoms valstybės finansų stiprinimo priemonėms:

                  —

                  neatidėliotinų veiksmų ekonominės programos, patvirtintos pereinamojo laikotarpio vyriausybės, nepertraukiamas įgyvendinimas,

                  —

                  jau pradėto valstybės tarnautojų surašymo tęsimas,

                  —

                  korekcinių priemonių valstybės finansų srityje, įskaitant finansų kontrolės sistemos, viešųjų pirkimų ir valstybės pajamų auditą, patvirtinimas,

                  —

                  atlikus 2003 m. panaudotų lėšų auditą, paramos iš Bendrijos biudžeto lėšų grąžinimas,

                  —

                  Vyriausybės audito 2003 m. ataskaitos apie valstybės pajamas išvadų pateikimas,

                  —

                  administracinių ir teisinių procesų prieš asmenis, buvusius Vyriausybės pareigūnais iki pereinamojo laikotarpio ir padariusius pažeidimų ar sukčiavusius, tęsimas.

            Pasibaigus konsultacijoms, buvo nuspręsta normalizuoti santykius ir toliau tęsti bendradarbiavimą atitinkamomis priemonėmis, kaip apibrėžta AKR–EB partnerystės susitarimo 96 straipsnio 2 dalies c punkte, tuo pačiu stebint pažangą valstybės finansų srityje, teismų nepriklausomumo stiprinimą ir karinių pajėgų kontrolės perdavimą civiliams, taip pat prezidento rinkimų tvarkaraščio laikymąsi. Turėtų būti sudarytos sąlygos, kad prezidento rinkimai vyktų skaidriai ir iš tikrųjų demokratiškai. Europos Sąjunga nuolat stebės pažangą, padarytą pirmiau minėtose srityse.
      Europos Sąjunga yra pasirengusi toliau tęsti glaudų politinį dialogą su Jūsų demokratiškai išrinkta vyriausybe ir padėti stiprinti demokratiją Jūsų šalyje.
      Reiškiu Jums, Gerbiamasis pone, savo didžią pagarbą.

            Tarybos vardu

            Komisijos vardu


title: 2013/374/ES: 2013 m. liepos 9 d. Tarybos sprendimas, kuriuo skiriamas Audito Rūmų narys

text:
12.7.2013

               LT

               Europos Sąjungos oficialusis leidinys

               L 191/11

         TARYBOS SPRENDIMAS
   2013 m. liepos 9 d.
   kuriuo skiriamas Audito Rūmų narys
   (2013/374/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 286 straipsnio 2 dalį,
   atsižvelgdama į Sutartį dėl Kroatijos Respublikos stojimo,
   atsižvelgdama į Europos Parlamento nuomonę (1),
   kadangi:

               (1)

               pagal Sutarties dėl Europos Sąjungos veikimo 285 straipsnio antrą pastraipą Audito Rūmus sudaro po vieną pilietį iš kiekvienos valstybės narės;

               (2)

               Kroatijos Respublikai stojant į Europos Sąjungą reikėtų papildyti Audito Rūmus paskiriant papildomą narį šešerių metų kadencijai,

         PRIĖMĖ ŠĮ SPRENDIMĄ:
   1 straipsnis
   Šešerių metų laikotarpiui nuo 2013 m. liepos 15 d. iki 2019 m. liepos 14 d. Audito Rūmų nariu skiriamas Neven MATES.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. liepos 9 d.

            Tarybos vardu

            Pirmininkas

         R. ŠADŽIUS

      (1)  2013 m. birželio 12 d. nuomonė (dar nepaskelbta Oficialiajame leidinyje).


title: 2006/481/EB,Euratomas: 2006 m. birželio 22 d.  Valstybių narių Vyriausybių atstovų sprendimas, dėl Europos Bendrijų Pirmosios instancijos teismo teisėjo paskyrimo

text:
12.7.2006

               LT

               Europos Sąjungos oficialusis leidinys

               L 189/15

      VALSTYBIŲ NARIŲ VYRIAUSYBIŲ ATSTOVŲ SPRENDIMAS

   2006 m. birželio 22 d.
   dėl Europos Bendrijų Pirmosios instancijos teismo teisėjo paskyrimo
   (2006/481/EB, Euratomas)
   EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVAI,
   atsižvelgdami į Europos bendrijos steigimo sutartį, ypač į jos 224 straipsnį,
   atsižvelgdami į Europos atominės energijos bendrijos steigimo sutartį, ypač į jos 140 straipsnį,
   kadangi:
   Pagal Protokolo dėl Teisingumo Teismo statuto 5 ir 7 straipsnius kartu su 47 straipsniu, atsistatydinus Pernilla LINDH, turėtų būti paskirtas Europos Bendrijų Pirmosios instancijos teismo teisėjas likusiam kadencijos laikui iki 2007 m. rugpjūčio 31 d.,
   NUSPRENDĖ:
   1 straipsnis
   Nils WAHL skiriamas Europos Bendrijų Pirmosios instancijos teismo teisėju nuo priesaikos davimo dienos iki 2007 m. rugpjūčio 31 d.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2006 m. birželio 22 d.

            Tarybos vardu

            Pirmininkas

         G. WOSCHNAGG


title: 2013/338/ES: 2013 m. birželio 26 d. Valstybių narių vyriausybių atstovų sprendimas, kuriuo skiriami Teisingumo Teismo teisėjai

text:
29.6.2013

               LT

               Europos Sąjungos oficialusis leidinys

               L 179/94

         VALSTYBIŲ NARIŲ VYRIAUSYBIŲ ATSTOVŲ SPRENDIMAS
   2013 m. birželio 26 d.
   kuriuo skiriami Teisingumo Teismo teisėjai
   (2013/338/ES)
   EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVAI,
   atsižvelgdami į Europos Sąjungos sutartį, ypač į jos 19 straipsnį,
   atsižvelgdami į Sutartį dėl Europos Sąjungos veikimo, ypač į jos 253 ir 255 straipsnius,
   atsižvelgdami į Europos atominės energijos bendrijos steigimo sutartį, ypač į jos 106a straipsnio 1 dalį,
   kadangi:

               (1)

               laikantis Protokolo dėl Europos Sąjungos Teisingumo Teismo statuto 5 ir 7 straipsnių, nuo 2013 m. spalio 6 d. atsistatydinus Uno LÕHMUS ir Jean-Jacques KASEL, reikėtų paskirti du Teisingumo Teismo teisėjus likusiam Uno LÕHMUS ir Jean-Jacques KASEL kadencijos laikui iki 2015 m. spalio 6 d.;

               (2)

               kandidatais į atsilaisvinusias vietas pasiūlyti Küllike JÜRIMÄE ir François BILTGEN;

               (3)

               Sutarties dėl Europos Sąjungos veikimo 255 straipsniu įsteigtas komitetas pateikė nuomonę dėl Küllike JÜRIMÄE ir François BILTGEN tinkamumo eiti Teisingumo Teismo teisėjų pareigas,

         PRIĖMĖ ŠĮ SPRENDIMĄ:
   1 straipsnis
   Laikotarpiui nuo 2013 m. spalio 6 d. iki 2015 m. spalio 6 d. Teisingumo Teismo teisėjais skiriami:

               —

               Küllike JÜRIMÄE

               —

               François BILTGEN

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2013 m. birželio 26 d.

            Pirmininkas

         R. MONTGOMERY


21.6.2016

               LT

               Europos Sąjungos oficialusis leidinys

               C 224/36

         P8_TA(2014)0005
   Tarpparlamentinių delegacijų narių skaičius
   2014 m. liepos 16 d. Europos Parlamento sprendimas dėl tarpparlamentinių delegacijų narių skaičiaus (2014/2704(RSO))
   (2016/C 224/10)

      Europos Parlamentas,

               —

               atsižvelgdamas į Pirmininkų sueigos pasiūlymą dėl sprendimo,

               —

               atsižvelgdamas į savo 2014 m. kovo 12 d. sprendimą dėl tarpparlamentinių delegacijų, delegacijų jungtiniuose parlamentiniuose komitetuose ir delegacijų parlamentinio bendradarbiavimo komitetuose ir daugiašalėse parlamentinėse asamblėjose skaičiaus (1),

               —

               atsižvelgdamas į Darbo tvarkos taisyklių 212 straipsnį,

               1.

               nusprendžia toliau išdėstyta tvarka nustatyti šių tarpparlamentinių delegacijų narių skaičių:

                           a)

                              Europa, Vakarų Balkanai ir Turkija

                           Delegacija ES ir buvusiosios Jugoslavijos Respublikos Makedonijos jungtiniame parlamentiniame komitete: 13 narių;
                           Delegacija ES ir Turkijos jungtiniame parlamentiniame komitete: 25 nariai;
                           Delegacija ryšiams su Šveicarija ir Norvegija, ES ir Islandijos jungtiniame parlamentiniame komitete bei Europos ekonominės erdvės (EEE) jungtiniame parlamentiniame komitete: 17 narių;
                           Delegacija ES ir Serbijos stabilizacijos ir asociacijos parlamentiniame komitete: 15 narių;
                           Delegacija ES ir Albanijos stabilizacijos ir asociacijos parlamentiniame komitete: 14 narių;
                           Delegacija ES ir Juodkalnijos stabilizacijos ir asociacijos parlamentiniame komitete: 14 narių;
                           Delegacija ryšiams su Bosnija ir Hercegovina ir Kosovu: 13 narių;

                           b)

                              Rusija ir Rytų partnerystės šalys

                           Delegacija ES ir Rusijos parlamentinio bendradarbiavimo komitete: 31 narys;
                           Delegacija ES ir Ukrainos parlamentinio bendradarbiavimo komitete: 16 narių;
                           Delegacija ES ir Moldovos parlamentinio bendradarbiavimo komitete: 14 narių;
                           Delegacija ryšiams su Baltarusija: 12 narių;
                           Delegacija ES ir Armėnijos, ES ir Azerbaidžano, ES ir Gruzijos parlamentinio bendradarbiavimo komitetuose: 18 narių;

                           c)

                              Magribas, Mašrekas, Izraelis ir Palestina

                           Delegacijos ryšiams su:

                                       —

                                       Izraeliu: 18 narių;

                                       —

                                       Palestinos įstatymų leidžiamąja taryba: 18 narių;

                                       —

                                       Magribo šalimis ir Arabų Magribo sąjunga: 18 narių;

                                       —

                                       Mašreko šalimis: 18 narių;

                           d)

                              Arabijos pusiasalis, Irakas ir Iranas

                           Delegacijos ryšiams su:

                                       —

                                       Arabijos pusiasaliu: 15 narių;

                                       —

                                       Iraku: 8 nariai;

                                       —

                                       Iranu: 12 narių;

                           e)

                              Šiaurės ir Pietų Amerika

                           Delegacijos ryšiams su:

                                       —

                                       Jungtinėmis Amerikos Valstijomis: 58 nariai;

                                       —

                                       Kanada: 16 narių;

                                       —

                                       Brazilijos Federacine Respublika: 14 narių;

                                       —

                                       Centrinės Amerikos šalimis: 15 narių;

                                       —

                                       Andų bendrijos šalimis: 12 narių;

                                       —

                                       Mercosur: 19 narių;

                                 Delegacija ES ir Meksikos jungtiniame parlamentiniame komitete: 14 narių;
                           Delegacija ES ir Čilės jungtiniame parlamentiniame komitete: 15 narių;
                           Delegacija CARIFORUM ir ES parlamentiniame komitete. 15 narių;

                           f)

                              Azijos ir Ramiojo vandenyno šalys

                           Delegacijos ryšiams su:

                                       —

                                       Japonija: 24 nariai;

                                       —

                                       Kinijos Liaudies Respublika: 37 nariai;

                                       —

                                       Indija: 24 nariai;

                                       —

                                       Afganistanu: 8 nariai;

                                       —

                                       Pietų Azijos šalimis: 15 narių;

                                       —

                                       Pietryčių Azijos šalimis ir Pietryčių Azijos valstybių asociacija (ASEAN): 26 nariai;

                                       —

                                       Korėjos pusiasaliu: 12 narių;

                                       —

                                       Australija ir Naująja Zelandija: 12 narių;

                                 Delegacija ES ir Kazachstano, ES ir Kirgizijos, ES ir Uzbekistano, ES ir Tadžikistano parlamentinio bendradarbiavimo komitetuose ir ryšiams su Turkmėnistanu ir Mongolija: 19 narių;

                           g)

                              Afrika

                           Delegacijos ryšiams su:

                                       —

                                       Pietų Afrika: 16 narių;

                                       —

                                       Panafrikos Parlamentu: 12 narių;

                           h)

                              Daugiašalės asamblėjos

                           Delegacija AKR ir ES jungtinėje parlamentinėje asamblėjoje: 78 nariai;
                           Delegacija Viduržemio jūros sąjungos parlamentinėje asamblėjoje: 49 nariai;
                           Delegacija Europos ir Lotynų Amerikos parlamentinėje asamblėjoje: 75 nariai;
                           Delegacija parlamentinėje asamblėjoje EURONEST: 60 narių;
                           Delegacija ryšiams su NATO parlamentine asamblėja: 10 narių;

               2.

               paveda Pirmininkui perduoti šį sprendimą susipažinti Tarybai ir Komisijai.

      (1)  Priimti tos dienos tekstai, P7_TA(2014)0217.


title: 2014/454/ES: 2014 m. liepos 8 d. Tarybos sprendimas dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo XX priedo (Aplinka) dalinio pakeitimo

text:
12.7.2014

               LT

               Europos Sąjungos oficialusis leidinys

               L 205/20

         TARYBOS SPRENDIMAS
   2014 m. liepos 8 d.
   dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo XX priedo (Aplinka) dalinio pakeitimo

      (2014/454/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 175 straipsnio 1 dalį kartu su 218 straipsnio 9 dalimi,
   atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
   atsižvelgdama į Europos Komisijos pasiūlymą,
   kadangi:

               (1)

               Europos ekonominės erdvės susitarimas (2) (toliau – EEE susitarimas) įsigaliojo 1994 m. sausio 1 d.;

               (2)

               pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, be kita ko, EEE susitarimo XX priedą (Aplinka);

               (3)

               į EEE susitarimą turi būti įtraukta Europos Parlamento ir Tarybos direktyva 2009/128/EB (3);

               (4)

               todėl EEE susitarimo XX priedas (Aplinka) turėtų būti atitinkamai iš dalies pakeistas;

               (5)

               todėl Sąjungos pozicija EEE jungtiniame komitete turėtų būti grindžiama pridedamu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjungos vardu turi būti laikomasi EEE jungtiniame komitete dėl EEE susitarimo XX priedo (Aplinka) dalinio pakeitimo, grindžiama prie šio sprendimo pridėtu EEE jungtinio komiteto sprendimo projektu.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. liepos 8 d.

            Tarybos vardu

            Pirmininkas

         P. C. PADOAN

      (1)  OL L 305, 1994 11 30, p. 6.

      (2)  OL L 1, 1994 1 3, p. 3.

      (3)  2009 m. spalio 21 d. Europos Parlamento ir Tarybos direktyva 2009/128/EB, nustatanti Bendrijos veiksmų pagrindus siekiant tausiojo pesticidų naudojimo (OL L 309, 2009 11 24, p. 71).

      PROJEKTAS
      EEE JUNGTINIO KOMITETO SPRENDIMAS Nr. …/2014
      … m. … … d.
      kuriuo iš dalies keičiamas EEE susitarimo XX priedas (Aplinka)
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
      kadangi:

                  (1)

                  į EEE susitarimą turi būti įtraukta 2009 m. spalio 21 d. Europos Parlamento ir Tarybos direktyva 2009/128/EB, nustatanti Bendrijos veiksmų pagrindus siekiant tausiojo pesticidų naudojimo (1), su pataisymais, padarytais OL L 161, 2010 6 29, p. 11;

                  (2)

                  todėl EEE susitarimo XX priedas turėtų būti atitinkamai iš dalies pakeistas,

            PRIĖMĖ ŠĮ SPRENDIMĄ:
      1 straipsnis
      EEE susitarimo XX priede po 1k punkto (Europos Parlamento ir Tarybos direktyva 2003/35/EB) įterpiama:

                  „1l.

                     32009 L 0128: 2009 m. spalio 21 d. Europos Parlamento ir Tarybos direktyva 2009/128/EB, nustatanti Bendrijos veiksmų pagrindus siekiant tausiojo pesticidų naudojimo (OL L 309, 2009 11 24, p. 71), su pataisymais, padarytais OL L 161, 2010 6 29, p. 11.
                  Direktyvos nuostatos šio susitarimo tikslais pritaikomos taip:
                  Kalbant apie Norvegiją, 4 straipsnio 2 dalyje žodžiai „2012 m. lapkričio 26 d.“ pakeičiami žodžiais „2016 m. sausio 1 d.““

            2 straipsnis

         Europos Sąjungos oficialiojo leidinio EEE priede skelbtinas Direktyvos 2009/128/EB su pataisymais, padarytais OL L 161, 2010 6 29, p. 11, tekstas islandų ir norvegų kalbomis yra autentiškas.
      3 straipsnis
      Šis sprendimas įsigalioja [data], jei buvo pateikti visi pranešimai pagal EEE susitarimo 103 straipsnio 1 dalį (2), arba [data] EEE jungtinio komiteto sprendimo Nr. …/… (3) [kuriuo įtraukiamas Reglamentas (EB) Nr. 1107/2009] įsigaliojimo dieną, atsižvelgiant į tai, kuri data vėlesnė.
      4 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

         Priimta Briuselyje

               EEE jungtinio komiteto vardu

               Pirmininkas

               EEE jungtinio komiteto

               sekretoriai

         (1)  OL L 309, 2009 11 24, p. 71.

         (2)  [Konstitucinių reikalavimų nenurodyta.] [Konstituciniai reikalavimai nurodyti.]

         (3)  OL L ….


title: 2012 m. sausio 25 d. Tarybos sprendimas 2012/39/BUSP, kuriuo skiriamas Europos Sąjungos specialusis įgaliotinis Kosove

text:
26.1.2012

               LT

               Europos Sąjungos oficialusis leidinys

               L 23/5

         TARYBOS SPRENDIMAS 2012/39/BUSP
   2012 m. sausio 25 d.
   kuriuo skiriamas Europos Sąjungos specialusis įgaliotinis Kosove (1)

   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2011 m. gruodžio 5 d. Taryba dar kartą patvirtino tvirtai įsipareigojanti remti Vakarų Balkanų europinę perspektyvą, kuri tebėra ypač svarbi regiono stabilumui, susitaikymui ir ateičiai. Ji taip pat dar kartą patvirtino politiką, kurios Sąjunga laikosi Kosovo atžvilgiu ir apie kurią primenama ankstesnėse Tarybos išvadose;

               (2)

               2011 m. gegužės 5 d. Taryba priėmė Sprendimą 2011/270/BUSP (2), kuriuo Fernando GENTILINI paskirtas Europos Sąjungos specialiuoju įgaliotiniu (toliau – ES specialusis įgaliotinis) Kosove; jo įgaliojimai baigiasi 2012 m. sausio 31 d.;

               (3)

               ES specialiuoju įgaliotiniu Kosove nuo 2012 m. vasario 1 d. iki 2013 m. birželio 30 d. turėtų būti paskirtas Samuel ŽBOGAR;

               (4)

               stabilizacijos ir asociacijos procesas yra Vakarų Balkanų regionui skirtos Sąjungos politikos strateginė sistema ir Kosovui yra taikomos jo priemonės, įskaitant Europos partnerystę, politinį ir techninį dialogą pagal stabilizacijos ir asociacijos proceso dialogą bei susijusias Sąjungos pagalbos programas;

               (5)

               ES specialiojo įgaliotinio įgaliojimai bus vykdomi derinant su Komisija, kad būtų užtikrintas suderinamumas su kita Sąjungos kompetencijai priklausančia veikla;

               (6)

               Taryba numato, kad ES specialiojo įgaliotinio galios ir įgaliojimai, taip pat Europos Sąjungos biuro Prištinoje vadovo galios ir įgaliojimai suteikiami tam pačiam asmeniui;

               (7)

               ES specialusis įgaliotinis vykdys įgaliojimus tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Europos Sąjungos specialusis įgaliotinis
   Samuel ŽBOGAR skiriamas Europos Sąjungos specialiuoju įgaliotiniu (toliau – ES specialusis įgaliotinis) Kosove nuo 2012 m. vasario 1 d. iki 2013 m. birželio 30 d. Tarybai priėmus sprendimą Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) siūlymu, ES specialiojo įgaliotinio įgaliojimų terminas gali būti nutrauktas anksčiau.
   2 straipsnis
   Politikos tikslai
   ES specialiojo įgaliotinio įgaliojimai grindžiami Sąjungos politikos Kosove tikslais. Šie tikslai apima vieno iš svarbiausių vaidmenų atlikimą siekiant, kad būtų sukurtas stabilus, perspektyvus, taikus, demokratinis ir daugiatautis Kosovas, stiprinant stabilumą regione ir prisidedant prie bendradarbiavimo regione ir gerų kaimyniškų santykių Vakarų Balkanuose, taip pat kuriant Kosovą, kuris būtų įsipareigojęs laikytis teisinės valstybės principo bei užtikrinti mažumų, kultūros bei religinio paveldo apsaugą, taip pat remiant Kosovo pažangą siekiant narystės Sąjungoje pagal regiono europinę perspektyvą ir vadovaujantis atitinkamomis Tarybos išvadomis.
   3 straipsnis
   Įgaliojimai
   Kad būtų pasiekti politikos tikslai, ES specialiajam įgaliotiniui suteikiami šie įgaliojimai:

               a)

               teikti Sąjungos rekomendacijas ir paramą politiniame procese;

               b)

               skatinti bendrą Sąjungos politinį koordinavimą Kosove;

               c)

               skatinti aktyvesnį Sąjungos dalyvavimą vykdant veiklą Kosove ir užtikrinti, kad toks dalyvavimas būtų darnus ir veiksmingas;

               d)

               vietoje teikti politines rekomendacijas Europos Sąjungos teisinės valstybės misijos Kosove (EULEX KOSOVO) vadovui, be kita ko, su vykdomosiomis pareigomis susijusių klausimų politiniais aspektais;

               e)

               užtikrinti Sąjungos veiksmų Kosove nuoseklumą ir suderinamumą;

               f)

               laikantis regiono europinės perspektyvos remti Kosovo pažangą siekiant narystės Sąjungoje, pasitelkiant tikslines viešosios komunikacijos priemones ir Sąjungos informavimo veiklą, kuri užtikrintų Kosovo visuomenės geresnį su Sąjunga susijusių reikalų supratimą ir paramą;

               g)

               sudaryti palankesnes sąlygas siekti pažangos įgyvendinant politinius, ekonominius ir Europos prioritetus, stebėti tokią pažangą ir ją remti pagal atitinkamų institucijų kompetenciją ir atsakomybę;

               h)

               prisidėti prie pagarbos žmogaus teisėms ir pagrindinėms laisvėms, įskaitant moterų ir vaikų teises bei laisves, plėtojimo ir stiprinimo Kosove pagal Sąjungos žmogaus teisių politiką ir Sąjungos gaires dėl žmogaus teisių;

               i)

               padėti įgyvendinti Belgrado ir Prištinos dialogą, kuriam tarpininkauja Sąjunga.

         4 straipsnis
   Įgaliojimų vykdymas
   1.   ES specialusis įgaliotinis yra atsakingas už įgaliojimų vykdymą; jo veiklą prižiūri vyriausiasis įgaliotinis.
   2.   Politinis ir saugumo komitetas (toliau – PSK) palaiko ypatingus ryšius su ES specialiuoju įgaliotiniu, o su Taryba ES specialusis įgaliotinis bendrauja pirmiausia pasitelkęs šį komitetą. PSK teikia ES specialiajam įgaliotiniui strategines gaires ir politinius nurodymus pagal jo įgaliojimus, nedarant poveikio vyriausiojo įgaliotinio galioms.
   3.   ES specialusis įgaliotinis savo veiklą aktyviai koordinuoja su Europos išorės veiksmų tarnyba (toliau – EIVT).
   5 straipsnis
   Finansavimas
   1.   Su ES specialiojo įgaliotinio įgaliojimų vykdymu laikotarpiu nuo 2012 m. vasario 1 d. iki 2013 m. birželio 30 d. susijusioms išlaidoms padengti skiriama orientacinė finansavimo suma yra 2 410 000 EUR.
   2.   Išlaidos tvarkomos pagal Sąjungos bendrajam biudžetui taikomas procedūras ir taisykles. Konkursuose dėl sutarčių sudarymo leidžiama dalyvauti Vakarų Balkanų regiono šalių nacionaliniams subjektams.
   3.   Išlaidos tvarkomos pagal ES specialiojo įgaliotinio ir Komisijos sudarytą sutartį. Už visas išlaidas ES specialusis įgaliotinis atsiskaito Komisijai.
   6 straipsnis
   Darbuotojų grupės sudarymas ir sudėtis
   1.   Paskirti darbuotojai skiriami padėti ES specialiajam įgaliotiniui vykdyti įgaliojimus ir bendrai prisidėti prie visų Sąjungos veiksmų Kosove darnos, matomumo ir veiksmingumo. ES specialusis įgaliotinis sudaro savo darbuotojų grupę, neviršydamas savo įgaliojimų ir turimų atitinkamų finansinių išteklių. Į darbuotojų grupę įtraukiami darbuotojai, turintys profesinės patirties konkrečiose politikos srityse, kaip reikalaujama įgaliojimuose. ES specialusis įgaliotinis nedelsdamas praneša Tarybai ir Komisijai apie savo darbuotojų grupės sudėtį.
   2.   Valstybės narės, Sąjungos institucijos ir EIVT gali pasiūlyti komandiruoti darbuotojus dirbti su ES specialiuoju įgaliotiniu. Atlyginimą tokiems komandiruotiems darbuotojams moka atitinkamai ta valstybė narė, atitinkama Sąjungos institucija arba EIVT. Valstybių narių į Sąjungos institucijas arba EIVT komandiruoti ekspertai taip pat gali būti paskirti dirbti su ES specialiuoju įgaliotiniu. Pagal sutartį pasamdyti kitų šalių darbuotojai turi turėti vienos iš valstybių narių pilietybę.
   3.   Visi komandiruoti darbuotojai administraciniu požiūriu lieka pavaldūs siunčiančiajai valstybei narei, Sąjungos institucijai ar EIVT ir vykdo savo pareigas bei veikia ES specialiojo įgaliotinio įgaliojimų labui.
   7 straipsnis
   ES specialiojo įgaliotinio ir jo personalo privilegijos ir imunitetai
   Su priimančiąja šalimi ar šalimis atitinkamai susitariama dėl ES specialiojo įgaliotinio ir jo personalo narių užduočių įvykdymui ir sklandžiam darbui užtikrinti būtinų privilegijų, imunitetų ir kitų garantijų. Valstybės narės ir Komisija šiuo tikslu teikia visą reikalingą paramą.
   8 straipsnis
   ES įslaptintos informacijos saugumas
   1.   ES specialusis įgaliotinis ir jo darbuotojų grupės nariai laikosi saugumo principų ir būtiniausių standartų, nustatytų 2011 m. kovo 31 d. Tarybos sprendimu 2011/292/EB dėl ES įslaptintos informacijos apsaugai užtikrinti skirtų saugumo taisyklių (3).
   2.   Vyriausiajam įgaliotiniui suteikiami įgaliojimai laikantis ES įslaptintos informacijos apsaugai užtikrinti skirtų saugumo taisyklių NATO/KFOR atskleisti šiems veiksmams parengtą ES įslaptintą informaciją ir dokumentus, pažymėtus ne aukštesnio kaip „CONFIDENTIEL UE/ES CONFIDENTIAL“ lygio slaptumo žyma.
   3.   Vyriausiajam įgaliotiniui suteikiami įgaliojimai, atsižvelgiant į ES specialiojo įgaliotinio veiklos poreikius, Jungtinėms Tautoms (JT) ir Europos saugumo ir bendradarbiavimo organizacijai (ESBO) laikantis ES įslaptintos informacijos apsaugai užtikrinti skirtų saugumo taisyklių atskleisti šiems veiksmams parengtą ES įslaptintą informaciją ir dokumentus, pažymėtus ne aukštesnio kaip „RESTREINT UE/ES RESTRICTED“ lygio slaptumo žyma. Šiuo tikslu sudaromi vietos susitarimai.
   4.   Vyriausiajam įgaliotiniui suteikiami įgaliojimai su šiuo sprendimu susijusioms trečiosioms šalims atskleisti neįslaptintus ES dokumentus, susijusius su Tarybos svarstymais dėl veiksmų, kuriems pagal Tarybos darbo tvarkos taisyklių (4) 6 straipsnio 1 dalį taikomas profesinės paslapties reikalavimas.
   9 straipsnis
   Galimybė susipažinti su informacija ir logistinė parama
   1.   Valstybės narės, Komisija ir Tarybos generalinis sekretoriatas užtikrina, kad ES specialiajam įgaliotiniui būtų sudaryta galimybė susipažinti su visa reikiama informacija.
   2.   Prireikus Sąjungos delegacija ir (arba) valstybės narės regione teikia logistinę paramą.
   10 straipsnis
   Saugumas
   ES specialusis įgaliotinis, laikydamasis Sąjungos politikos dėl personalo, dislokuoto už Sąjungos ribų vykdyti veiksmus pagal Sutarties V antraštinę dalį, saugumo, neviršydamas savo įgaliojimų ir atsižvelgdamas į saugumo padėtį jo atsakomybei priskirtoje geografinėje teritorijoje, imasi visų praktiškai įgyvendinamų priemonių viso tiesiogiai jam pavaldaus personalo saugumui užtikrinti, visų pirma:

               a)

               sudarydamas misijai skirtą saugumo planą, kuriame remiamasi EIVT gairėmis, į jį įtraukdamas misijai skirtas fizines, organizacines ir procedūrines saugumo priemones, reglamentuojančias saugaus personalo atvykimo į misijos teritoriją ir judėjimo toje teritorijoje valdymą, taip pat saugumo incidentų valdymą bei įskaitant misijos nenumatytų atvejų ir evakuacijos planą;

               b)

               užtikrindamas, kad visi už Sąjungos ribų dislokuoti personalo nariai būtų apdrausti didelės rizikos draudimu, būtinu dėl misijos teritorijoje esančių sąlygų;

               c)

               užtikrindamas, kad prieš atvykstant arba atvykus į misijos teritoriją būtų organizuotas visų jo darbuotojų grupės narių, kurie turi būti dislokuoti už Sąjungos ribų, įskaitant vietoje pasamdytus darbuotojus, atitinkamas mokymas saugumo klausimais, atsižvelgiant į EIVT nustatytą rizikos lygį misijos teritorijoje;

               d)

               užtikrindamas, kad būtų įgyvendinamos visos sutartos rekomendacijos, pateiktos remiantis reguliariais saugumo įvertinimais, ir Tarybai, vyriausiajam įgaliotiniui bei Komisijai raštu būtų teikiamos jų įgyvendinimo ir kitų saugumo klausimų ataskaitos, sudarančios laikotarpio vidurio ir įgaliojimų vykdymo ataskaitų dalį.

         11 straipsnis
   Ataskaitų teikimas
   ES specialusis įgaliotinis vyriausiajam įgaliotiniui ir PSK reguliariai teikia ataskaitas žodžiu ir raštu. ES specialusis įgaliotinis taip pat prireikus teikia ataskaitas Tarybos darbo grupėms. Reguliariai teikiamos ataskaitos raštu platinamos per COREU tinklą. Vyriausiajam įgaliotiniui ar PSK rekomendavus, ES specialusis įgaliotinis teikia ataskaitas Užsienio reikalų tarybai.
   12 straipsnis
   Koordinavimas
   1.   ES specialusis įgaliotinis remia bendrą Sąjungos politinių veiksmų koordinavimą. Jis padeda užtikrinti, kad visos Sąjungos priemonės veiksmų vietoje būtų naudojamos suderintai siekiant Sąjungos politikos tikslų. ES specialiojo įgaliotinio veikla atitinkamai derinama su Komisijos veikla bei su kitų tame regione veikiančių ES specialiųjų įgaliotinių veikla. ES specialusis įgaliotinis reguliariai informuoja valstybių narių atstovybes ir Sąjungos delegacijas.
   2.   Veiksmų vietoje glaudus ryšys palaikomas su Sąjungos delegacijų vadovais ir valstybių narių atstovybių vadovais. Jie deda visas įmanomas pastangas, kad padėtų ES specialiajam įgaliotiniui vykdyti jo įgaliojimus. ES specialusis įgaliotinis vietoje teikia politines rekomendacijas EULEX KOSOVO vadovui, be kita ko, su vykdomosiomis pareigomis susijusių klausimų politiniais aspektais. ES specialusis įgaliotinis ir civilinis operacijos vadas prireikus konsultuosis tarpusavyje.
   3.   ES specialusis įgaliotinis taip pat palaiko ryšius su atitinkamais vietos organais ir kitais tarptautiniais bei regioniniais subjektais veiksmų vietoje.
   4.   ES specialusis įgaliotinis kartu su kitais veiksmų vietoje esančiais Sąjungos subjektais užtikrina informacijos platinimą ir veiksmų vietoje esančių Sąjungos subjektų keitimąsi informacija, kad padėtis būtų kuo labiau vienodai suprantama ir vertinama.
   13 straipsnis
   Peržiūra
   Šio sprendimo įgyvendinimas ir jo suderinamumas su kita Sąjungos veikla regione yra nuolat peržiūrimi. Ne vėliau kaip 2012 m. lapkričio mėn. pabaigoje ES specialusis įgaliotinis Tarybai, vyriausiajam įgaliotiniui ir Komisijai pateikia pažangos ataskaitą, o pasibaigus įgaliojimų terminui – išsamią ES specialiojo įgaliotinio įgaliojimų vykdymo ataskaitą.
   14 straipsnis
   Įsigaliojimas
   Šis sprendimas įsigalioja jo priėmimo dieną.
   Jis taikomas nuo 2012 m. vasario 1 d.

      Priimta Briuselyje 2012 m. sausio 25 d.

            Tarybos vardu

            Pirmininkas

         N. WAMMEN

      (1)  Pagal Jungtinių Tautų Saugumo Tarybos rezoliuciją 1244 (1999).

      (2)  OL L 119, 2011 5 7, p. 12.

      (3)  OL L 141, 2011 5 27, p. 17.

      (4)  2009 m. gruodžio 1 d. Sprendimas 2009/937/ES, patvirtinantis Tarybos darbo tvarkos taisykles (OL L 325, 2009 12 11, p. 35).


title: 1997 m. gruodžio 9 d. Komisijos sprendimas, iš dalies keičiantis Sprendimą 83/247/EEB dėl Bendrijos miškininkystės ir miško pramonės politikos komiteto įsteigimo

text:
Svarbus teisinis pranešimas

|

31997D0837

Oficialusis leidinys L 346 , 17/12/1997 p. 0095 - 0096

		Komisijos sprendimas1997 m. gruodžio 9 d.iš dalies keičiantis Sprendimą 83/247/EEB dėl Bendrijos miškininkystės ir miško pramonės politikos komiteto įsteigimo(97/837/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,kadangi, atsižvelgiant į Bendrijos miškininkystės ir miško pramonės ekonominę raidą ir poreikį komitete užtikrinti atstovavimą įvairioms jų šakoms, derėtų iš dalies pakeisti Komisijos sprendimą 83/247/EEB [1],NUSPRENDĖ:Vienintelis straipsnisSprendimas 83/247/EEB iš dalies keičiamas taip:1) 1, 2 ir 3 straipsniai pakeičiami taip:"1 straipsnisŠiuo sprendimu įsteigiamas Komisijos remiamas Bendrijos miškininkystės ir miško pramonės politikos patariamasis komitetas (toliau – Komitetas). Komitetą sudaro Europos miško pramonės organizacijų atstovai,2 straipsnisKomisijos prašymu arba savo iniciatyva Komitetas pataria Komisijai dėl Bendrijos politikos, taikomos miško pramonei ir miškininkystei, gamybinių aspektų, taip pat dėl rinkos ir kitais ekonominiais klausimais, susijusiais su Bendrijos medienos gaminiais arba jų paklausa.3 straipsnisKomitetą sudaro 23 nariai:- penki nariai, atstovaujantys miškininkystės sektoriui,- šeši nariai, atstovaujantys medienos gamybos pramonei,- šeši nariai, atstovaujantys celiuliozės, popieriaus ir kartono gamybos ir perdirbimo pramonei,- šeši nariai, atstovaujantys spausdinimo ir leidybos sektoriams.";2) 5 ir 6 straipsniai pakeičiami taip:"5 straipsnisKomiteto nariai skiriami dvejų metų kadencijai; jie gali būti paskirti kitai kadencijai. Pasibaigus trejų metų laikotarpiui, Komiteto nariai savo pareigas eina tol, kol yra pakeičiami arba paskiriami kitai kadencijai.Atsistatydinimo arba mirties atveju nario kadencija nutrūksta nepasibaigus dvejų metų laikotarpiui.Likusiai kadencijos daliai nariai pakeičiami pagal 4 straipsnio nuostatas.Nariai už savo paslaugas negauna atlyginimo.6 straipsnisKomiteto narių sąrašą susipažinti Komisija skelbia Europos Bendrijų oficialiajame leidinyje.";3) 10 straipsnis pakeičiamas taip:"10 straipsnis1. Komitetą ir darbo grupes sušaukia pirmininkas. Komiteto posėdžiai vyksta Komisijos būstinėje.2. Komiteto ir darbo grupių posėdžiuose dalyvauja atitinkamų Komisijos departamentų atstovai."Priimta Briuselyje, 1997 m. gruodžio 9 d.Komisijos varduMartin BangemannKomisijos narys[1] OL L 137, 1983 5 26, p. 31.--------------------------------------------------PRIEDASBENDRIJOS POLITIKOS, SUSIJUSIOS SU MIŠKININKYSTE IR MEDIENĄ NAUDOJANČIOMIS PRAMONĖS ŠAKOMIS, KOMITETAS1. | Miškininkystės sektorius | 5 nariai || Valstybiniai miškai | 1 || CEPF – Confédération européenne des producteurs forestiers | 1 || USSE – Union de Silvicultores del Sur de Europa | 1 || UEF – Union of European Foresters | 1 || FECOF – Fédération européenne des communes forestières | 1 |2. | Medienos gamybos sektorius | 6 nariai || CEI-Bois – Confédération européenne des industries du bois | 1 || OES – Organisation européenne des scieries | 1 || FESYP – Fédération européenne des syndicats de fabricants de panneaux de particules | 1 || FEROPA – Fédération européenne des fabricants de panneaux de fibres | 1 || FEIC – Fédération européenne des industries de contreplaqué | 1 || Euro MDF – European Association of Medium Density Fibreboard | 1 |3. | Celiuliozės, popieriaus ir kartono gamintojai ir perdirbėjai | 6 nariai || CEPI – Confedaration of European Papeer Industries | 1 || EPIS – European Pulp Industry Sector | 1 || CEPI Cartronboard/Procarton | 1 || ETS – European Tissue Symposium | 1 || EDANA – Euroepan Disposables and Non-wovens Association | 1 || CITPA – Confédération internationale des transformateurs de papier et carton en Europe | 1 |4. | Spausdinimas ir leidyba | 6 nariai || INTERGRAF – Confédération internationale de l'industrie graphique et des industries annexes | 1 || FAEP – Fédération des associations d'éditeurs de périodiques de la CEE | 1 || ENPA – European Newspaper Publishers Association | 1 || EADP – European Association of Directory Publishers | 1 || EPC – European Publishers Council | 1 || FEP – Federation of European Publishers | 1 || Iš viso | 23 |--------------------------------------------------